เอกสารแนบ 3 รายงานคณะกรรมการตรวจสอบ

เอกสารแนบ 4 รายงานความรับผิดชอบของคณะกรรมการธนาคาร

ต่อรายงานทางการเงิน

เอกสารแนบ 5 หนังสือรับรองงบการเงิน (แบบ 56-3)

เอกสารแนบ 3

1/2

รายงานคณะกรรมการตรวจสอบ

สำหรับปี 2548
คณะกรรมการตรวจสอบได้รับมอบหมายภารกิจจากคณะกรรมการธนาคารในการปฏิบัติหน้าที่ต่างๆ
เป็นไปตามข้อกำหนดของตลาดหลักทรัพย์แห่งประเทศไทยและกฎหมายที่เกี่ยวข้องกับธนาคาร
โดยมุ่งเน้นการตรวจสอบ การสอบทาน ระบบการควบคุมภายในที่เพียงพอ
ระบบการบริหารการจัดการตามหลักบรรษัทภิบาลที่ดี ระบบการบริหารความเสี่ยงที่เหมาะสม
เพื่อสร้างมูลค่าเพิ่มตามวัตถุประสงค์และเป้าหมายที่คณะกรรมการธนาคารกำหนด
ซึ่งคณะกรรมการตรวจสอบมีการประชุมเป็นประจำทุกเดือน อย่างน้อยเดือนละ 2 ครั้ง สำหรับปี
2548 ที่ผ่านมา คณะกรรมการตรวจสอบมีการประชุมรวม 24 ครั้ง
ซึ่งสาระสำคัญในการประชุมครอบคลุมเนื้อหาดังนี้

1.  พิจารณาและอนุมัติแผนงานตรวจสอบและงบประมาณประจำปี ของด้านกำกับและตรวจสอบ
    พร้อมทั้งทบทวนแนวทางปฏิบัติงาน
    และการพัฒนาผู้ตรวจสอบภายในของด้านกำกับและตรวจสอบให้ทันสมัย
    และสอดคล้องตามแนวทางปฏิบัติสากลและที่ธนาคารแห่งประเทศไทยกำหนด

2.  พิจารณาการสอบทานรายงานทางการเงินให้ถูกต้องตามหลักการบัญชีที่รับรองโดยทั่วไป
    รวมทั้งการคัดเลือก เสนอแต่งตั้ง
    และเสนอค่าตอบแทนผู้สอบบัญชีของธนาคารต่อคณะกรรมการของธนาคารและผู้ถือหุ้น

3.  พิจารณารายงานผลการตรวจสอบของด้านกำกับและตรวจสอบ ทั้งงานตรวจสอบสำนัก/สาขา
    และสำนักงานใหญ่ รวมทั้งงานตรวจสอบด้านเทคโนโลยีสารสนเทศและความเสี่ยง
    ของธนาคาร

4.  การสอบทานเงินให้สินเชื่อและภาระผูกพัน ตามข้อกำหนดของธนาคารแห่งประเทศไทย

5.  สอบทานรายงานการตรวจสอบสินทรัพย์ด้อยคุณภาพที่ได้รับการชดเชยจาก
    กองทุนเพื่อการฟื้นฟูและพัฒนาระบบสถาบันการเงิน

6.  สอบทานรายงานการตรวจสอบคุณภาพสินเชื่อ กระบวนการอำนวยสินเชื่อ พิธีการสินเชื่อ
    รวมทั้งการปฏิบัติงานภายหลังการอนุมัติสินเชื่อของลูกหนี้ธนาคาร

7.  สอบทานรายงานการกำกับการปฏิบัติงานธุรกรรมหลักทรัพย์ในประเภทที่ธนาคารได้รับอนุญาตจากสำนักงานคณะกรรมการกำกับหลักทรัพย์และตลาดหลักทรัพย์ให้เป็นไปตามที่กฎหมายกำหนด

8.  สอบทานรายงานการกำกับการปฏิบัติงานและสอบทานแบบรายงานการทำธุรกรรมที่สำนักงานป้องกันและปราบปรามการฟอกเงินกำหนด
    ตามพระราชบัญญัติป้องกันและปราบปรามการฟอกเงิน

2/2

9.  พิจารณาข้อสังเกตของผู้สอบบัญชี ผู้ตรวจการธนาคารพาณิชย์ ธนาคารแห่งประเทศไทย
    สำนักงานคณะกรรมการกำกับหลักทรัพย์และตลาดหลักทรัพย์ และด้านกำกับและตรวจสอบ
    เพื่อสั่งการและติดตามให้หน่วยงานที่เกี่ยวข้องดำเนินการแก้ไขอย่างต่อเนื่องและจริงจัง

10. ร่วมประชุมพิจารณาหารือและแลกเปลี่ยนข้อคิดเห็นกับฝ่ายจัดการของธนาคาร
    และผู้สอบบัญชีรับอนุญาต เป็นครั้งคราว
    เพื่อรับทราบข้อสังเกตและแลกเปลี่ยนความคิดเห็นอย่างต่อเนื่อง

จากการปฏิบัติภารกิจของคณะกรรมการตรวจสอบที่ผ่านมา
คณะกรรมการตรวจสอบมีความเห็นว่าระบบการควบคุมภายในของธนาคารมีความเหมาะสมกับการดำเนินธุรกิจของธนาคาร
การรายงานผลการตรวจสอบของด้านกำกับและตรวจสอบจะรายงานตรงต่อคณะกรรมการตรวจสอบ
เพื่อสั่งการให้มีการปรับปรุงแก้ไขอย่างจริงจัง พร้อมทั้งติดตามการแก้ไขตามข้อเสนอแนะเป็นระยะๆ

ดร. พิบูลย์ ลิมประภัทร

ประธานคณะกรรมการตรวจสอบ

เอกสารแนบ 4

รายงานความรับผิดชอบของคณะกรรมการธนาคารต่อรายงานทางการเงิน

คณะกรรมการธนาคารเป็นผู้รับผิดชอบต่องบการเงินของ ธนาคารไทยธนาคาร จำกัด (มหาชน)
และบริษัทย่อย และสารสนเทศทางการเงินที่ปรากฏในรายงานประจำปี
งบการเงินดังกล่าวจัดทำขึ้นตามมาตรฐานการบัญชีที่รับรองทั่วไปในประเทศไทย
และตามมาตรฐานการบัญชีสากลโดยเลือกใช้นโยบายบัญชีที่เหมาะสมและถือปฏิบัติอย่างสม่ำเสมอ
ใช้ดุลพินิจอย่างระมัดระวังและใช้ประมาณการที่ดีที่สุดในการจัดทำ
มีการเปิดเผยข้อมูลสำคัญอย่างเพียงพอในหมายเหตุประกอบงบการเงิน
รวมทั้งการปฏิบัติตามประกาศของธนาคารแห่งประเทศไทยข้อบังคับของตลาดหลักทรัพย์แห่งประเทศไทย
และข้อกำหนดของสำนักงานคณะกรรมการกำกับหลักทรัพย์และตลาดหลักทรัพย์

คณะกรรมการธนาคารได้จัดให้มีและดำรงรักษาไว้ซึ่งระบบการควบคุมภายในที่มีประสิทธิผลเพื่อให้มั่นใจได้อย่างมีเหตุผลว่าการบันทึกข้อมูลทางบัญชีมีความถูกต้อง
ครบถ้วน และเพียงพอที่จะดำรงรักษาไว้ซึ่งทรัพย์สิน
และเพื่อให้ทราบจุดอ่อนเพื่อป้องกันมิให้เกิดการทุจริต หรือการดำเนินการที่ผิดปกติอย่างมีสาระสำคัญ

ในการนี้
คณะกรรมการธนาคารได้แต่งตั้งคณะกรรมการตรวจสอบซึ่งประกอบด้วยกรรมการที่ไม่เป็นผู้บริหารเป็นผู้ดูแลรับผิดชอบเกี่ยวกับคุณภาพของรายงานทางการเงิน
และระบบควบคุมภายใน และความเห็นของคณะกรรมการตรวจสอบเกี่ยวกับเรื่องนี้
ปรากฏในรายงานของคณะกรรมการตรวจสอบซึ่งแสดงไว้ในรายงานประจำปีแล้ว

คณะกรรมการธนาคารมีความเห็นว่าระบบการควบคุมภายในของธนาคารโดยรวมอยู่ในระดับที่น่าพอใจและสามารถสร้างความเชื่อมั่นอย่างมีเหตุผลต่อความเชื่อถือได้ในงบการเงินของธนาคารและบริษัทย่อย
ณ วันที่ 31 ธันวาคม 2548

ทวี บุตรสุนทร พีรศิลป์ ศุภผลศิริ

  (นายทวี บุตรสุนทร) (นายพีรศิลป์ ศุภผลศิริ)

  ประธานกรรมการ กรรมการผู้จัดการใหญ่

เอกสารแนบ 5

แบบ 56-3

หนังสือรับรองงบการเงิน

งบการเงินของ ธนาคาร ไทยธนาคาร จำกัด (มหาชน) 

สำหรับรอบระยะเวลาบัญชีสิ้นสุดวันที่ 31 ธันวาคม 2548

ชื่อผู้สอบบัญชี นายรุทร เชาวนะกวี สังกัดสำนักงาน บริษัท สำนักงาน เอินส์ท แอนด์ ยัง จำกัด

ข้าพเจ้าได้สอบทานข้อมูลในงบการเงินนี้แล้ว ภายใต้ข้อมูลที่ข้าพเจ้าได้รับทราบจากการ

ปฏิบัติหน้าที่ด้วยความระมัดระวังในฐานะผู้ดำรงตำแหน่งบริหารสูงสุดของบริษัท
และผู้ดำรงตำแหน่งบริหาร

สูงสุดในสายงานบัญชี ข้าพเจ้าขอรับรองว่า

  (1) งบการเงินนี้ ได้แสดงข้อมูลอย่างถูกต้องครบถ้วนในสาระสำคัญเกี่ยวกับ ฐานะการเงิน

ผลการดำเนินงาน และกระแสเงินสดของบริษัทและบริษัทย่อยแล้ว

(2) ข้าพเจ้าเป็นผู้รับผิดชอบต่อการจัดให้บริษัทมีระบบการเปิดเผยข้อมูลที่ดี
เพื่อให้แน่ใจว่าบริษัทได้เปิดเผยข้อมูลในส่วนที่เป็นสาระสำคัญทั้งของบริษัทและบริษัทย่อยอย่างถูกต้องครบถ้วนแล้ว
รวมทั้งควบคุมดูแลให้มีการปฏิบัติตามระบบดังกล่าว

(3) ข้าพเจ้าเป็นผู้รับผิดชอบต่อการจัดให้บริษัทมีระบบการควบคุมภายในที่ดี และควบคุม

ดูแลให้มีการปฏิบัติตามระบบดังกล่าว และข้าพเจ้าได้แจ้งข้อมูลการประเมินระบบการควบคุมภายใน
ณ วันที่

31 ธันวาคม 2548 ต่อผู้สอบบัญชีและกรรมการตรวจสอบของบริษัทแล้ว ซึ่งครอบคลุมถึงข้อบกพร่อง

และการเปลี่ยนแปลงที่สำคัญของระบบการควบคุมภายใน
รวมทั้งการกระทำที่มิชอบที่อาจมีผลกระทบต่อการ

จัดทำรายงานทางการเงินของบริษัทและบริษัทย่อย

ชื่อ ตำแหน่ง ลายมือชื่อ*

1. นายพีรศิลป์ ศุภผลศิริ กรรมการผู้จัดการใหญ่ พีรศิลป์ ศุภผลศิริ

2. นายประเสริฐ หวังรัตนปราณี ผู้ช่วยกรรมการผู้จัดการใหญ่ ประเสริฐ หวังรัตนปราณี

* หมายเหตุ หากในวันที่ยื่นหนังสือรับรองงบการเงินต่อสำนักงาน
มีเหตุจำเป็นที่ทำให้บุคคลใดบุคคลหนึ่งยังไม่สามารถลงลายมือชื่อในหนังสือรับรองงบการเงินได้
เมื่อเหตุดังกล่าวหมดสิ้นแล้ว บริษัทที่ออกหลักทรัพย์ต้องจัดให้บุคคลนั้นลงลายมือชื่อทันที
เว้นแต่เหตุที่ทำให้บุคคลดังกล่าวไม่สามารถลงลายมือชื่อได้เกิดจากการที่บุคคลดังกล่าวอยู่ในภาวะไม่สามารถรู้ผิดชอบหรือไม่สามารถบังคับตนเองได้
เนื่องจากเจ็บป่วยทางร่างกายหรือทางจิต
บริษัทที่ออกหลักทรัพย์ไม่จำต้องจัดให้บุคคลดังกล่าวลงลายมือชื่อในหนังสือรับรองงบการเงิน